[{"text_idx": "#000001", "text": "Ar Park a ambroug an annezidi"}, {"text_idx": "#000005", "text": "An douarouriezh war Ragenez Kraozon"}, {"text_idx": "#000006", "text": "Karta an tiriad e-kreiz hec\u2019h azgweladur #Arvorig2040"}, {"text_idx": "#000007", "text": "Kefridiou\u0300 ha paliou\u0300 ar Park"}, {"text_idx": "#000008", "text": "Ar steun\u0303venn c\u2019hlas douar ha dour\nGwarezin\u0303 an annezou\u0300 mor : ar programm europat LIFE MARHA"}, {"text_idx": "#000009", "text": "Raktres touristerezh diwar ar glad bio-sevenadurel"}, {"text_idx": "#000013", "text": "Prantadou\u0300 kuzuliou\u0300 evit an tisavouriezh, ar c\u2019he\u0302raozan\u0303 hag an ardremez"}, {"text_idx": "#000015", "text": "A-bouez eo al labour-douar evit Park natur rannvroel Arvorig peogwir e tegas kempouez d\u2019an ekonomiezh, d\u2019an endro naturel ha sokial. Divizet eo bet gant ar Park sikour ul lodenn deus al labourien-douar a labour en un doare hengounel oc\u2019h implij doareou\u0300 d\u2019ober a viskoazh hag a zalc\u2019h un tamm labour war ar maez. Ne c\u2019heller ket ober hep al labourerien-douar war ar maez. Labour ar Park a zo broudan\u0303, ambrougan\u0303, dougen ha brudan\u0303 an holl raktresou\u0300 hag intruduiou\u0300 padus o toujan\u0303 d\u2019an danveziou\u0300 naturel ha d\u2019an dremmvroiou\u0300. Ar Park a gustum aesaat ar filierennou\u0300 boued."}, {"text_idx": "#000016", "text": "Ambrougan\u0303 a ra ar Park ouzhpenn 200 labourer-douar (30% deus ar plasou\u0300 labour-douar ) evit kenderc\u2019hel gant o doareou\u0300 d\u2019ober ma z\u2019int dereat pe sikour chen\u0303ch anezho \u2018benn gwarezin\u0303 an endro, ar vevliesseurted, an doureier hag ar meteier naturel , (dreistholl al lannegou\u0300 hag an tachennadou\u0300 gleb). Karget eo ar Park da gas en-dro ur steun\u0303venn labour-douar-endro hag hin o kenlabourat gant sindikadou\u0300 diazadou\u0300 doureier. Ar c\u2019henlabour-man\u0303 en deus permetet sevel kontradou\u0300 diwar-benn diarbennou\u0300 labour-douar-endro hag hin (MAEC) gant al labourerien-douar war gasimant 40% deus ar gorreadou\u0300 labour-douar talvoudus (SAU) a zo war ar Park."}, {"text_idx": "#000018", "text": "Kenurzhiet \u2018vez ivez gant ar Park asambles gant sindikadou\u0300 diazadou\u0300 doureier Konkour Meur labour-douar ar pleustrou\u0300 labour-douar ekologel hanternoz Penn-ar-Bed. Bep bloaz, ur juri a ro priziou\u0300 da labourerien-douar a glask tennan\u0303 gounid deus o douarou\u0300 en ur warezin\u0303 ar vevliesseurted hag e tibabont falc\u2019hat anezho pe sevel loened enno evit hen ober."}, {"text_idx": "#000019", "text": "Digollou\u0300 arc\u2019hant evit gwarezin\u0303 an endro"}, {"text_idx": "#000020", "text": "E 2020-2021 e vo roet digollou\u0300 arc\u2019hant da saverien loened Menez-Are a skoazello gwarezin\u0303 an endro (PSE). An digollou\u0300-man\u0303 a vez graet \u2018diabarzh Steun\u0303venn ar vevliesseurted. Ar pal a zo enebin\u0303 ouzh digresk ar vevliesseurted e tachennadou\u0300 gant labourerien-douar en ur vrudan\u0303 an doareou\u0300 d\u2019ober a warezo an douarou\u0300, an doureier hag a adsavo ar vevliesseurted er meteier dour ha gleborek."}, {"text_idx": "#000022", "text": "Ret eo labourat evit ma kouezhfe kempouez ar plasou\u0300 labour-douar gant chen\u0303chamant an hin hag ar gwellan\u0303 ma c\u2019hellont. Set\u2019 aze diazez ar program europat INTERREG a zo Breizh\u2019hin e anv a vo Park Arvorig ennan\u0303."}, {"text_idx": "#000024", "text": "Graet e vo studiadennou\u0300 evit gellout skeudennin\u0303 ar c\u2019hen\u0303chamantou\u0300 a vo e dremmvroiou\u0300 ar Park diwar kemm an hin. Penaos e kemmo ar maeziou\u0300 ?\nSikour an dilennidi, an annezidi hag an dud a labour war ar Park, dreistholl al labourerien-douar da sevel oberou\u0300 boutin a sikouro da azasan\u0303 ouzh chen\u0303chamant an hin.\nArnodin\u0303 ha prouin\u0303 oberou\u0300 boutin evit azasan\u0303 dre chanteriou\u0300 stur. An arnodennou\u0300-man\u0303 a vo graet war o zro ha brudet dreist steun\u0303venn ar programm LIFE hag evit hen ober e vo kenlabouret gant Strollad labourerien-douar viologel Penn-ar-Bed (GAB29) hag diazezadur publik tiriadel diazad ar ste\u0302r Aon (EPAGA)."}, {"text_idx": "#000025", "text": "Pourveziou\u0300 ha danvez mat a zo er vro koulz profitan\u0303 evit debrin\u0303 boued produet tost. Set\u2019 aze ar pezh a glask brudan\u0303 ar Park abaoe bloavezhiou\u0300. Klask a ra adlec\u2019helaat ar produin\u0303 ha lakaat nes al labourerien-douar hag ar vevezerien. Kemer a ra perzh e steun\u0303vennou\u0300 boued tiriadel a sell ouzh tiriad ar Park ha dreistholl er steun\u0303venn a ra departamant Penn-ar-Bed war he zro."}, {"text_idx": "#000026", "text": "Ar Park a bled gant brudan\u0303 ar broduerien lec\u2019hel o deus skiant-prenet evit produin\u0303 boued mat. Ar merk Talvoudou\u0300 ar Park a zo ennan\u0303 nemetken saverien kig dan\u0303vad. Emaer o studian\u0303 penaos rein\u0303 ar merk da broduerin all (kig bevin, louzeier, boued ar mor)"}, {"text_idx": "#000027", "text": "Ar steun\u0303venn FOCAL, ur sell a-stroll war ar filierennou\u0300 boued"}, {"text_idx": "#000028", "text": "Ar Park a zo e labour lakaat an dud da brederian\u0303 a-stroll evit gouzout penaos diorren filierennou\u0300 saout laezh ha saout kig gant labourerien-douar a lako o saout da beurin\u0303. Ar preder a rank sellet pizh ouzh c\u2019hoantou\u0300 ar vevezerien ha strategiezhou\u0300 al labourerien-douar diouzh ar produiou\u0300 labour-douar betek an dasparzhan\u0303. Pal ar studiadenn a zo :"}, {"text_idx": "#000029", "text": "Gwelet ma z\u2019eo posubl sevel ur filierenn laezh ha kig bevin diabarzh diazad bevan\u0303 Bro Brest gant labourerien-douar bihan.\nTermenin\u0303 ur strollad labourerien-douar youlek\nTermenin\u0303 an diazezou\u0300 evit ur filierenn lec\u2019hel"}, {"text_idx": "#000030", "text": "Al labour-man\u0303 a zegaso danvez da ezhommou\u0300 ar pretierezh stroll. Ar stignad Agrilocal kaset en-dro gant departamant Penn-ar-Bed a zo e bal stagan\u0303 liammou\u0300 etre ar labourerien-douar hag ar besketaerien hag an dud a bren boued evit ar pretierezh stroll e Penn-ar-Bed."}, {"text_idx": "#000031", "text": "Ar steun\u0303venn-se a zo kenarc\u2019hantaet gant yalc\u2019hadou\u0300 programm europat LEADER hag ar geveler a zo Sindikad diazad ar ste\u0302r Elorn."}, {"text_idx": "#000032", "text": "Dont da vezan\u0303 peisant ha treuzkas an atant"}, {"text_idx": "#000033", "text": "Dremm nevez al labourerien-douar hiziv"}, {"text_idx": "#000034", "text": "E Breizh hiziv ez eus 3 labourer-douar a ya kuit war o leve evit unan o kregin\u0303 gant ar vicher. An hanter deus al labourerien-douar a zo ouzhpenn 50 vloaz. Un drederenn deus an dud a loc\u2019h gant ar vicher ne deuont ket a familhou\u0300 a labourerien-douar hag an dud-man\u0303 o deus ezhomm da vezan\u0303 ambrouget muioc\u2019h hag e-pad pelloch, diouzh o raktres o tiwanan\u0303 betek ma vefent staliet da vat. An dud-man\u0303 o deus diaezamantou\u0300 difer : Barregezhiou\u0300 a vank dezho, n\u2019o deus ket labouret pell a-walc\u2019h ha n\u2019o deus ket a-walc\u2019h a skiant-prenet war ar vicher, diaes eo dezho kaout douarou\u0300 da labourat ha n\u2019eo ket aes dezho kaout darempredou\u0300 gant al labourerien-douar all."}, {"text_idx": "#000035", "text": "Eman\u0303 ar Park o sevel un dachenn labour-douar arnodin\u0303 evit sevel loened evit ma c\u2019hellfe un danvez-labourer-douar prizian\u0303 e youl hag e c\u2019hoant kendelc\u2019her gant ar vicher labourer-douar. Posubl \u2018vo dezhan\u0303 kaout skiant-prenet war ar sevel loened da vat \u2018barzh ur framm sur. Un doare da grennat war ar risklou\u0300 ha war ar font-arc\u2019hant e-pad ur bloavezh (a c\u2019hell bezan\u0303 kendalc\u2019het betek tri bloaz d\u2019ar muian\u0303). Bez e c\u2019hello an den ober gant chatal an domani, savaduriou\u0300 sevel loened, mekanikou\u0300 ha dafar. Bez e c\u2019hello ober e vad deus kuzuliou\u0300 ha skiant-prenet an deknikourien loened koulz ha re ensavaduriou\u0300 al labour-douar."}, {"text_idx": "#000037", "text": "Stignadou\u0300 zo evit sikour al labourerien-douar d\u2019en em stalian\u0303. Roet e vo lan\u0303s d\u2019ur stignad nevez a zo ur gevelouri evit stalian\u0303 peisanted (CIAP) e Penn-ar-Bed. Ar gevelouri a vod tud a labour e bed al labour-douar (Strollad al labourerien-douar biologel 29, kreizenn an intruduiu\u0300 evit brudan\u0303 al labour-douar hag ar maeziou\u0300 e Penn-ar-Bed), kengevread ar beizanted , lise publik al labour-douar CMK) tud a labour \u2018barzh an ekonomiezh sokial ha kengret (Chrysalide \u2013 Kevelouri oberouriezh hag implij e Penn-ar-Bed). Ar gevelouri a ginnig ur stummadur (Stummadur peisant ijinus) arc\u2019hantaet gant Rannvro Breizh ha Pol Implij. Ar gevelouri a genurzho ha kas davet tachennadou\u0300 labour-douar arnodin\u0303. Dindan berr amzer e c\u2019hello ivez kinnig portezan\u0303 evit al labourerien-douar."}, {"text_idx": "#000038", "text": "Gouennou\u0300 loened don\u0303v deus Breizh a zo ken talvoudus evit ar vevliesseurted eget ar gouennou\u0300 gouez. E-barzh ar gouennou\u0300 labour-douar ez eus : ar saout du, an arvorikaned, ar saout melen, den\u0303ved Eusa, den\u0303ved ar Gerveur ha re Lannegou\u0300 Breizh, givri ar foziou\u0300, ar moc\u2019h gwenn, ar yer koukoug Roazhon pe ar gwenan du. En arvar int bet da vont da get goude an eil brezel bed pa grogas al labour-douar e Breizh da vezan\u0303 produadurour. Saverien loened \u2018zo o deus divizet sevel en-dro gouennou\u0300 kozh ha kavet \u2018vezont muioc\u2019h mui e plasou\u0300 labour-douar a zo reizhiadou\u0300 ekonomikel yac\u2019h."}, {"text_idx": "#000039", "text": "An holl dud (saverien, treuzfurmerien ..) dibabet ganto labourat gant gouennou\u0300 kozh ar vro a zouj an endro ha sevenadur ar vro. Al lodenn vrasan\u0303 deus ar saverien a zo gwell dezho labourat e amredadou\u0300 berr. Produin\u0303, treuzfurmin\u0303 ha gwerzhan\u0303 a reont o froduiou\u0300 pe en o flasou\u0300 labour-douar pe er marc\u2019hadou\u0300."}, {"text_idx": "#000041", "text": "Abaoe 1990 e labour ar Park evit gwarezin\u0303 ar gouennou\u0300 labour-douar ar vro asambles gant ar saverien bodet e kevredigezhiou\u0300. Ar gefridi-man\u0303 a zo blein abeg Domani Menez-Meur e Han\u0303veg a vez savet ennan\u0303 an holl c\u2019houennou\u0300 saout, den\u0303ved, moc\u2019h ha kezeg. Diskouezet \u2018vez al loened d\u2019an dud ha kaset e vezont da saverien loened."}, {"text_idx": "#000042", "text": "Abaoe 2011 e kenlabour ar Park gant Kevread Gouennou\u0300 Breizh a zo e garg brudan\u0303 ha diorren ar sevel, ar produiou\u0300 hag ar reizhiadou\u0300 labour-douar. Loened domani Menez-Meur a gemer perzh e c\u2019henstrivadegou\u0300 labour-douar rannvroel pe broadel hag alies e vez roet priziou\u0300 dezho. Ar chatal a vez implijet alies evit kempenn meteier naturel an domani a pezh a ziskouez splann e c\u2019hell kouezhan\u0303 kempouez gwarez ar vevliesseurted gouez gant gwarez bevliesseurted al labour-douar."}, {"text_idx": "#000043", "text": "Ar Park a skoazell kevredigezhiou\u0300 saverien loened. Abaoe 2016 e tegemer ar Park magerezh givri ar gevredigezh savetein\u0303 ha brudan\u0303 givri ar foziou\u0300. Ar pal a zo kreskin\u0303 niver ar broduerien formaj-laezh a ra gant ar ouenn-man\u0303 evit brudan\u0303 he deus ar ouennad-man\u0303 talvoudegezh ha sikour ar saverien da brenan\u0303 tropadou\u0300 givri prest da vennin\u0303 dibabet ha savet evit perzhiou\u0300 mat o laezh."}, {"text_idx": "#000046", "text": "Votre navigateur est de\u0301passe\u0301 !"}, {"text_idx": "#000047", "text": "Mettez a\u0300 jour votre navigateur pour voir ce site internet correctement. Mettre a\u0300 jour mon navigateur"}]